Artenja
Artenja (fr. Dartigne, it. Artegna, vok. Ardingen) – miestelis ir komuna Udinės provincijoje, Friulyje–Venecijoje Džulijoje, Italijoje. Išsidėsčiusi maždaug už 80 km į šiaurės vakarus nuo Triesto ir maždaug už 20 km į šiaurės vakarus nuo Udinės. Artenjoje gyvena 2 814 žmonių (2021 m. vasario 28 d. duomenys). Artenja ribojasi su šiomis komunomis: Buja, Džemona del Friuliu, Manjano in Rivjera ir Montenarsu. 1976 m. Friulyje, kuris priklauso seisminei zonai, įvyko žemės drebėjimas, jo epicentras buvo tarp Džemona del Friulio ir Osopo.